**Комисията за финансов надзор (КФН) уведомява заинтересованите граждани и организации, че с решение по Протокол № 4 от 24.01.2017 г. откри административно производство по отнемане на издадения на „Балканика имоти” АДСИЦ лиценз за извършване на дейност като дружество със специална инвестиционна цел.**

**Основанието за откриване на производството по отнемане на издадения на „Балканика имоти” АДСИЦ лиценз е чл. 16, ал. 1, т. 1, т. 3 и т. 4 от Закона за дружествата със специална инвестиционна цел (ЗДСИЦ), а именно: в срок 12 месеца от датата на издаване на лиценза дружеството не е започнало да извършва разрешената дейност; дружеството е престанало да отговаря на условията, при които е издаден лицензът му и системно нарушава разпоредбите на акт по прилагането на ЗДСИЦ, а именно - Наредба № 2 от 17.09.2003 г. за проспектите при публично предлагане и допускане до търговия на регулиран пазар на ценни книжа и за разкриването на информация.**

**На основание чл. 26, ал. 2 във връзка с ал. 1 от Административнопроцесуалния кодекс (АПК) – в 7-дневен срок от поставяне на съобщението на таблото за обявления и на интернет страницата на КФН - заинтересованите граждани и организации могат да представят обяснения и/или възражения във връзка с производството.**

**На основание чл. 26, ал. 1, изр. второ от АПК във връзка с чл. 57, ал. 1 от АПК, КФН ще се произнесе по образуваното производство за отнемане на издадения лиценз в срок от 14 дни от датата на започване на производството.**